فظلي اتاو نام سبنرڽ، احمد فظلي يعقوب، 39، تروس ملڠكه دالم بيدڠ كوليناري دڠن مپامبوڠ ڤڠاجين ڤڠخصوصن مانيسن دان ڤستري دLe Cordon Blue، ڤاريس.
حاصيل اوسها تنڤا جمو منيمبا علمو دان مڠوتيڤ ڤڠالمن دالم بيدڠ ترسبوت، ساي برجاي ممبوک سبواه ريستورن، SukaSucre Bistro.
تيدق ترهنتي دسيتو سهاج، ساي جوڬ برجاي مماهت نام دڤريڠكت انتارابڠسا اڤابيلا بوكو ريسيڤي، My Sucre Story ممنڠي تمڤت ڤرتام منروسي كاتڬوري بوكو ريسيڤي تربا؞يق اوليه ڤرسوناليتي TV دWorld Gourmand Book Fair يڠ دأداكن دينتاي، چينا ڤد تاهون لالو.
سچارا ڤريبادي، ساي راس ساي ماسيه منته دالم بيدڠ ڤنوليسن بوكو ريسيڤي. دالم بيدڠ ماسقن ڤون، ساي ماسيه ممبينا ڤڠالمن دان ڤڠتاهوان.
جادي، سجوجورڽ ساي تيدق مپڠک بوكو ريسيڤي ترسبوت اكن منڠ. سبنرڽ ساي سڬن دان راس تيدق يقين اونتوق برتنديڠ دڠن ڤنوليس دان چيف يڠ لبيه هيبت دان برڤڠالمن.
تتاڤي سلڤس ممينتا ڤنداڤت چيف وان دان جيف جو، مريک مڠڬالقكن ساي اونتوق تروس برتنديڠ.
اڤ يڠ بوليه ساي كاتاكن، بوكو ريسيڤي اين ساڠت دكت دڠن ديري ساي كران اي مليبتكن 100 ڤراتوس اوسها ساي سنديري. تمبهن ڤولا ارواح ايه ساي ڤرنه چاكڤ، سلڤس ساي تمت ڤڠاجين كوليناري دان ممبوک ريستورن، كناڤ تيدق ساي بركوڠسي ريسيڤي دڠن اورڠ لا؞ين.
ممبوک چريتا مڠنا؞ي ارواح باڤ، اﷲيرحم داتوق يعقوب محمد، ساي سبنرڽ راس تركيلن كران تيدق داڤت بركوڠسي كمنڠن ترسبوت برسام ارواح يڠ سلاما اين باپق مپوكوڠ ساي منچبوري بيدڠ كوليناري.
كالاو بوكن دسببكن سوكوڠن دان نصيحة درڤد ارواح ايه، ساي تيدق راس بوكو اين اكن دحاصيلكن. ارواح سمڤت مڠحاضيري مجليس ڤلنچرن بوكو اين دڤاريس ڤد 2015.
باڬايماناڤون، ساي ممنڠي ڤرتنديڠن ترسبوت سلڤس ارواح ڤرڬي سبب ايتوله ساي ساڠت سديه دان تركسن اڤابيلا ارواح تيدق سمڤت مليهت كجايا؞ن ساي اين.
دسببكن ڤمرڬينڽ ايت جوڬ، ساي مڠمبيل ماس ستاهون اونتوق مڠومڤول كقواتن دان كبرانين اونتوق ملنچركن بوكو اين دمليسيا.
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab